ועדת החוקה, חוק ומשפט, כנסת 25, פרוטוקול מספר 83, 2023-05-10 00:00

שמחה רוטמן: שלום וברכה, אנחנו בדיון הנמקת הסתייגויות של חוק התוכנית הכלכלית, פרק ה' (ביטוח לאומי), בעניין חוק חדלות פירעון

שמחה רוטמן:  נתחיל עם ההסתייגויות של קבוצת ישראל ביתנו, ונעלה אותן להצבעה

קריאה: אבל אין פה נציג

שמחה רוטמן: נכון

שמחה רוטמן:  לפי בקשה שהם העבירו ליו"ר, כשמישהו מגיש הסתייגות והוא לא נוכח בזמן הזה, אם הם מבקשים, אנחנו מעלים את זה להצבעה

שמחה רוטמן:  עקרונית, הייתי יכול לומר לא, אבל הסכמתי

גלעד קריב: אתה עושה את מעשה חברת הכנסת מלינובסקי

שמחה רוטמן: למלינובסקי

שמחה רוטמן:      אנחנו נעלה זאת להצבעה

שמחה רוטמן:  מי בעד ההסתייגויות של קבוצת ישראל ביתנו, ירים את ידו? שלושה

שמחה רוטמן:  מי נגד? שישה

שמחה רוטמן:  מי נמנע? אין נמנעים

שמחה רוטמן: לא אושרו

שמחה רוטמן: ההסתייגויות נדחו

שמחה רוטמן:  תודה רבה

שמחה רוטמן:  אנחנו עוברים לקבוצת רע"מ, שגם אינם פה

גלעד קריב: יש את ההסתייגויות?     

שמחה רוטמן: ההסתייגויות נמצאות מולכם בטאבלטים

שמחה רוטמן:  הסתייגויות קבוצות רע"מ – אותו הסדר

שמחה רוטמן:  מי בעד הסתייגויות קבוצת רע"מ, ירים את ידו? שלושה

שמחה רוטמן:  מי נגד? שבעה

שמחה רוטמן:  מי נמנע? אין נמנעים

שמחה רוטמן: לא אושרו

שמחה רוטמן: הסתייגויות קבוצת רע"מ נדחו

שמחה רוטמן:  קבוצת יש עתיד – אני מעלה להצבעה

שמחה רוטמן:  מי בעד הסתייגויות קבוצת יש עתיד, ירים את ידו? שלושה

שמחה רוטמן:  מי נגד? שבעה

שמחה רוטמן:  מי נמנע? אין נמנעים

שמחה רוטמן: לא אושרו

שמחה רוטמן: ההסתייגויות נדחו

שמחה רוטמן:  נוכחים איתנו מקבוצת העבודה, מקבוצת המחנה הממלכתי ומקבוצת חד"ש- תע"ל

שמחה רוטמן:  לפי הדיבור שדיברנו, גלעד, נעשה הנמקה מרוכזת והצבעה איך שתרצה, ברשותכם

גלעד קריב: - - - אתה ואני?     

שמחה רוטמן: לא

שמחה רוטמן:  אתה לא היית בתחילת הישיבה, ולא דחיתי

שמחה רוטמן:  אתה רוצה?     

גלעד קריב: אני מכבד את הסיכומים שאתה מגיע אליהם עם חבריי לקבוצה

גלעד קריב:  אני לא הייתי מקבל אותם - - -     

שמחה רוטמן: בסדר גמור

שמחה רוטמן:  הנמקה מרוכזת – מי הראשון? עופר? מתן? אגב, גם לי יש הסתייגות

שמחה רוטמן:  אתה רוצה שאני אציג את ההסתייגות שלי קודם?     

עופר כסיף: בבקשה, כן

שמחה רוטמן: אז אני אנמק את הסתייגות שלי קודם, ברשותכם

גלעד קריב: אני פשוט לא נרגע ממה שעופר הביא לפה

גלעד קריב:  צ'ה גווארה

עופר כסיף: אני יכול בנימוק לדבר על זה

שמחה רוטמן: אתה יכול

שמחה רוטמן:  אתה רוצה שנאחד את ההסתייגות שלי עם ההסתייגויות שלך? שהן דומות

עופר כסיף: הן דומות

שמחה רוטמן: יש הסתייגויות דומות לשלכם, לדעתי, אולי של העבודה, וזה על אותו סעיף שאני מבקש לבטל אותו ואתם מבקשים להגדיל אותו

שמחה רוטמן:  זה בעיקרון אותו עניין

שמחה רוטמן:  אם תרצו, נעשה את זה ביחד

עופר כסיף: בסדר גמור

שמחה רוטמן: ההסתייגות שאני הגשתי עוסקת ב-Cap שקשור לגובה השכר

שמחה רוטמן:  מדובר בגמלה שבאה לכסות חוב כולל, שנובע מהרבה מאוד רכיבים

שמחה רוטמן:  זה יכול לנבוע משכר עבודה, מפיצויים, מהודעה מוקדמת, מהבראה שלו שולמה, ויכולים להיות מיני רכיבים

שמחה רוטמן:  הרכיבים האלו, בניגוד לגמלאות מחליפות שכר אחרות שאין להם, זה בעצם סכום כולל ויש עליו Cap כולל

שמחה רוטמן:  יש סך כולל, יש הגבלה של פי 13 מהסכום הבסיסי בכל מקרה

שמחה רוטמן:  זאת אומרת, אנחנו מייצרים פה כבר מגבלה שהיא פי 13 מהסכום הבסיסי, וזה ה-120,000 שקל, ולא משנה כמה חייבים לך, לא ישלמו לך יותר מ-120,000 שקל מביטוח לאומי

שמחה רוטמן:  כמובן שהעסק יהיה חייב לך את היתרה

שמחה רוטמן:      ולכן, הצעתי ודיברנו על זה בדיון, שלא נעשה גם את המגבלה של פי חמישה מהשכר לחלק מהרכיבים, אלא נישאר בהגבלה הכוללת הזאת, שהיא פי 13 מהסכום הבסיסי

שמחה רוטמן:  דברים ברוח זאת נאמרו גם במהלך הדיון, גם על ידי חברי כנסת מהאופוזיציה שגם הבינו את העובדה שלא צריך לעשות גם וגם

שמחה רוטמן:      בכל מקרה, באתי בדברים בנושא הזה גם עם המשרדים, משרד האוצר, ואנחנו יכולים לקבל את ההסתייגות הזאת

שמחה רוטמן:  ולכן נצביע

שמחה רוטמן:  איפה ממוקמת ההסתייגות הזאת במספרים?     

נעמה מנחמי: מספר 14

שמחה רוטמן: האם אתם רוצים שנאחד אליה הסתייגויות נוספות או שנעשה את זה בנפרד? שלא יבלבל אותנו אחר כך בספירה

גלעד קריב: ההסתייגות שלך היא בעצם מחיקת ה-Cap של המשכורות?     

שמחה רוטמן: כן

גלעד קריב: אתה פה יותר פרוגרסיבי

שמחה רוטמן: אנחנו יותר פרוגרסיביים

שמחה רוטמן:  אבל רק תשים לב שכמעט כולם הציעו להגדיל אותם, חוץ מהצעה אחת של יש עתיד שכבר הצבענו נגדה, וגם חד"ש-תע"ל הציעו למחוק

שמחה רוטמן:  ההסתייגות של חד"ש-תע"ל ושלי זהה מבחינת הנוסח, נכון?     

גלעד קריב: נו, הקצוות תמיד נפגשים

שמחה רוטמן: למחוק בכלל את ה-Cap

שמחה רוטמן:  רז בעיקרון, הסתייגות 14 והסתייגות 7 הן הסתייגויות זהות, ואולי אפילו נצליח להצביע עליהן קואליציה-אופוזיציה

שמחה רוטמן:  כדי לא לבלבל אחר כך ברוויזיות, אחר כך נעשה הצבעה מרוכזת על של חד"ש-תע"ל

שמחה רוטמן:  אלא אם כן אתה רוצה לאחד, ויירשם שההסתייגות התקבלה

שמחה רוטמן:  אתה רוצה?     

עופר כסיף: לא שמעתי

שמחה רוטמן: שההסתייגות שלך, הסתייגות 7, התקבלה אם אנחנו נאחד אותן

שמחה רוטמן:      אז אנחנו מצביעים על הסתייגות 7 של קבוצת חד"ש-תע"ל והסתייגות 14 שלי ביחד, אני לא רואה  עוד הסתייגות דומה לה

שמחה רוטמן:  מי בעד ההסתייגות, ירים את ידו? שמונה

שמחה רוטמן:  מי נגד? אחד

שמחה רוטמן:  מי נמנע? אחד

שמחה רוטמן: לא אושרו

שמחה רוטמן: אני קובע שהסתייגויות 14 ו-7, הזהות, התקבלו ופסקה 3 תימחק מנוסח החוק שיעלה בקריאה השנייה והשלישית

שמחה רוטמן:       אנחנו עוברים למנמקי ההסתייגויות מטעם האופוזיציה

שמחה רוטמן:  מי ראשון הדוברים?     

עופר כסיף: אני אנצל את הזמן שלי, לבקשתכם, ואסביר מה זה

עופר כסיף:  הסתייגות מאטה קוראם לזה

עופר כסיף:  אם ירצו – יאכלו, אם לא ירצו – לא יאכלו

שמחה רוטמן: תן לנו הסבר אחד מפורט, מאחר שהסתייגות אחת שלך התקבלה

ארז מלול: כל יום שישי אני שותה - - - זה מארגנטינה

עופר כסיף: קודם כל, אני מאוד נעלבתי כי זה מאורוגואי

שמחה רוטמן: חברים, השאיפה שלי היא לסיים את זה לפני 11:00, ואז תהיה הצבעה רק על הרוויזיות

עופר כסיף: בקיצור, מהיום והלאה תתרגלו לזה שאני איכנס לרוב הישיבות עם הדבר הזה

עופר כסיף:  קוראים לזה מאטה

עופר כסיף:  מאטה זה הכלי, דרך אגב

עופר כסיף:  למה שיש בפנים קוראים בעגה של ריו דה לה פלטה, ארגנטינה-אורוגוואי, ז'רבה, לפעמים קוראים לזה ירבה

שמחה רוטמן: אתה יודע שכבר במקורותינו השתמשו בזה

עופר כסיף: כן, איפה?     

שמחה רוטמן: כשהקדוש ברוך הוא שואל את משה: מה זה בידך? והוא אומר לו: מטה

עופר כסיף: אבל זה לא הופך לנחש, דרך אגב

עופר כסיף:  יש מסביב מספיק

יצחק פינדרוס: צריך להיות משה רבנו בשביל שזה יהפוך לנחש

עופר כסיף: אבל אתה יודע, ממשה עד משה לא קם כמשה

עופר כסיף:  צריך לחפש את המשה הרלוונטי פה

עופר כסיף:  בכל מקרה, מה שיש בפנים זה עשב לשתייה, אני מדגיש, שלא יהיו פה ספקות

שמחה רוטמן: זה בוועדה אחרת

שמחה רוטמן:  אחרי שהצבעת בעד ההסתייגויות של רע"מ, אני לא בטוח שזה עובד

עופר כסיף: אולי זה עוד לפני

ארז מלול: באיזה צבע העשב?     

עופר כסיף: ירוק, אבל אתה יודע, הרבה דברים הם ירוקים

עופר כסיף:      בכל אופן, דבר ראשון, זה מר מאוד

עופר כסיף:  יש כאלה שמוסיפים סוכר, יש כאלה ששמים חלב

שמחה רוטמן: אני מבקש להעלות את המתכון בחומרי הכנה לדיון הבא

עופר כסיף: בהחלט

עופר כסיף:  אבל אני שותה את זה as is, שזה מר מאוד

עופר כסיף:  דבר שני, כמה מילים על ההיסטוריה המעניינת של זה

עופר כסיף:  לא אכביר במילים

עופר כסיף:      כשהגיעו הגאוצ'וס למה שהיום זה ארגנטינה ואורוגוואי, בשר לא היה חסר להם, כמו שאתם ודאי יודעים, אבל לא היו צמחים

עופר כסיף:  אז בעצם השורשים, תרתי משמע, של השרבה, זה להשלים את החוסרים שהיו ללא צמחים על ידי השתייה הזאת

עופר כסיף:  כך זה בעצם נולד

עופר כסיף:  והיום, כפי שאמרת, חברי, נכון שזה מאוד נפוץ בארגנטינה, אבל באורוגוואי עוד יותר

עופר כסיף:  באורוגוואי, בשיעורים באוניברסיטה, באוטובוסים, בכל מקום ברחוב, אתה רואה אנשים עם התרמוס מתחת לבית השחי ומסתובבים ושותים

קריאה: לכן הם רגועים

קריאה:  אמרתי לך, אתה הולך להיות רגוע בכנסת הזו

עופר כסיף: ואנקדוטה אחת אחרונה, כי אי אפשר בלי – היה חבר פרלמנט באורוגוואי ששתה מאטה באוטובוס, האוטובוס שם ברקס, והוא מת

עופר כסיף:  לזה קוראים בומביז'ה, זה ממתכת, וזה נכנס לו לגרון

קריאה: עופר, יש עוד תופעות לוואי?     

שמחה רוטמן: אני לא מצליח להבין איך הגענו לקריאות למותם של חברי פרלמנט בדיון הרגוע הזה

שמחה רוטמן:  לא ברור לי

עופר כסיף: להיפך, כדי לקרוא לכולם לשתות מאטה, אבל לא בנסיעה

עופר כסיף:  זה בשביל להיות נהג זהיר

שמחה רוטמן: לא בנסיעה

שמחה רוטמן:  תודה רבה

שמחה רוטמן:  אנחנו מצביעים על ההסתייגויות של קבוצת חד"ש-תע"ל

שמחה רוטמן:  מי בעד, ירים את ידו? שניים

שמחה רוטמן:  מי נגד? שישה

שמחה רוטמן:  מי נמנע? אין נמנעים

שמחה רוטמן: לא אושרו

שמחה רוטמן: אני קובע כי ההסתייגויות נדחו, כמובן, חוץ מהסתייגות 7 שהתקבלה קודם לכן

שמחה רוטמן:  חה"כ קריב, בבקשה

גלעד קריב: אדוני, בוקר טוב

גלעד קריב:  אני מתנצל שלא הייתי בדיון החשוב של חוק ריבית והצמדה

שמחה רוטמן: היה באמת מרתק

גלעד קריב: ברור לי

גלעד קריב:  הייתי בדיון לא פחות חשוב בחוץ וביטחון על נתוני הגיוס מקרב בוגרי החינוך החרדי

גלעד קריב:  תמונה לא פשוטה למרות כל המאמצים שנעשים בתחום הזה

גלעד קריב:  אי אפשר לפתוח כל זכות דיבור מבלי להשתתף בצערה של הקהילה היהודית בג'רבה

עופר כסיף: נכון

עופר כסיף:  שכחתי

גלעד קריב: זה קורע את הלב

גלעד קריב:  תמיד כשאנחנו מדברים על העולם היהודי, מדברים על ישראל ועל ארה"ב, ואולי על צרפת ובריטניה

גלעד קריב:  אבל אנחנו שוכחים שישנן עשרות קהילות יהודיות קטנות של  מאות משפחות

עופר כסיף: אני דיברתי על ז'רבה, ושכחתי

גלעד קריב: זה אירוע מטלטל וקשה מאוד

שמחה רוטמן: כמובן

גלעד קריב: אדוני, קודם כל, החוק הוא חוק חשוב, והוא מהלך חשוב מכיוון שהוא מרחיב את רשת ההגנה שניתנת לעובדים גם לסיטואציה של שיקום, ואנחנו מברכים על החוק

גלעד קריב:  אני נוטה לחשוב שגם אם ההסתייגויות שלנו לא תתקבלנה, אנחנו נשקול לתמוך בחוק כי רבה התועלת מהנזק

גלעד קריב:      נמצא פה עו"ד נועם הרצוג, ובאופן כללי, יש לנו עדיין חובות מהכהונה הקודמת בכל מה שנוגע  לתקנות השיקום הכלכלי

גלעד קריב:  התקנות, למיטב ידיעתי, עדיין לא נחתמו מחדש ולא הונחו על שולחן הוועדה, ואני מאוד מקווה שזה יקרה בקרוב

גלעד קריב:  זה צעד ראשון, מתוך שורת צעדים ארוכה מאוד, שצריך לנקוט על מנת שחוק חדלות פירעון ושיקום כלכלי יבוא לידי ביטוי בסיוע אמיתי של המדינה לחייבים ולמי שקראנו פושטי רגל, לחזור אל נתיב של חיים כלכליים נורמטיביים, וכולנו יודעים מה ההשלכה של חיים כלכליים יציבים גם על חיי משפחה, גם על טובת ילדים, גם על הוגנות כלכלית בהמשך דרכו של החייב המשתקם

גלעד קריב:      אדוני היו"ר, אני קורא לך לראות איך בתוך הוועדה מוקדש מאמץ, גם מול הממשלה, אבל גם בשיפורים שצריך להכניס בחוק על סמך הניסיון של השנים האחרונות, ולקחת את הנושא של השיקום הכלכלי של חייבים כאחת מהמשימות המרכזיות של הוועדה שלנו

גלעד קריב:  חה"כ אשר, כשהוא היה יו"ר הוועדה, עסק בזה הרבה

גלעד קריב:  אנחנו היינו עקודים בעיקר לענייני קורונה בתקופה שלנו, אבל יש מה לעשות

שמחה רוטמן: בוודאי

גלעד קריב: אנא, פנה לשר המשפטים כדי שיחתום על תקנות לשיקום כלכלי

שמחה רוטמן: אתה פונה אליו כל ישיבה

שמחה רוטמן:  אני מרגיש מיותר בנושא

גלעד קריב: לא, לא

גלעד קריב:  אני מדבר איתו בעיקר מעל דפי "ישראל היום", אבל לך הוא עונה לשיחות טלפון

קריאה: עיתון הבית שלכם

שמחה רוטמן: זהו, הוא הפך להיות עיתון הבית של מפלגת העבודה

שמחה רוטמן:  אחרי שסגרו את "דבר"

גלעד קריב: בסדר גמור

גלעד קריב:  זה כמו שהקואליציה היום נהנית מהתשתיות שתנועת העבודה הציונית בנתה פה שבעה עשורים, אז בסדר, שנהנה גם אנחנו ממשהו אחד

שמחה רוטמן: שבעה עשורים, אבל כשצריך, הוא אומר, 40 שנה הימין בשלטון

שמחה רוטמן:  בסדר, אין בעיה

שמחה רוטמן:  חשבון זה תמיד לא היה הצד החזק שלו

גלעד קריב: לא, לפני 40 שנה שלכם היו 70 שנה של ציונות, שתנועת העבודה הניחה את התשתיות למדינה

שמחה רוטמן: ציונות תנועת העבודה, הבנתי

גלעד קריב: תנועת העבודה

גלעד קריב:  לא מפלגת העבודה

גלעד קריב:  בסדר?     

שמחה רוטמן: בסדר

שמחה רוטמן:  תודה רבה

גלעד קריב: רגע, עכשיו אני מגיע להסתייגויות

שמחה רוטמן: אה, עכשיו זה הנושא

שמחה רוטמן:  זה היה פתיח למבוא

גלעד קריב: סליחה, עוד הערה אחת שלא קשורה

גלעד קריב:  אני מברך את חה"כ קרויזר על חזרתו לתפקוד פרלמנטרי אחרי – רציתי לומר שביתה איטלקית, אבל זה עלבון לאומה האיטלקית – אחרי שביתות גן הילדים שניהלתם

גלעד קריב:  אני מאוד שמח לראות אותך איתנו

גלעד קריב:  אני קצת מצטער שיושב-ראש הוועדה לביטחון לאומי ביטל את כל הישיבות בשבוע האחרון, שבוע שבו רחובות ישראל נשטפו בדם של אלימות פלילית ורצחנית

גלעד קריב:  ברוך השב

גלעד קריב:  ברוך השב, חה"כ קרויזר

יצחק קרויזר: - - - שאנחנו שמחים שמחבלים מחוסלים בעזה

עופר כסיף: עשרה אזרחים חפים מפשע נרצחו

עופר כסיף:  עשרה אזרחים חפים מפשע נרצחו

עופר כסיף:  אתם חוגגים מוות של ילדים

עופר כסיף:  זה מי שאתם

אריאל קלנר: גינית את הרוצחים של משפחת די?     

עופר כסיף: זה מי שאתם

עופר כסיף:  זה מי שאתם

אריאל קלנר: גינית את רצח משפחת די?     

קריאות: - - -     

מתן כהנא: אף אחד לא חוגג מוות של ילדים

עופר כסיף: הם חוגגים

עופר כסיף:  לא אתם

אריאל קלנר: גינית את רצח משפחת די, אוטו-אנטישמי? גינית את רצח משפחת די? אוטו-אנטישמי, גינית?     

עופר כסיף: אתה לא תקרא לי אוטו-אנטישמי

אריאל קלנר: אני אקרא לך איך שאני רוצה

אריאל קלנר:  אתה אוטו-אנטישמי בהגדרה

עופר כסיף: אתה ניאו-נאצי

עופר כסיף:  בסדר?     

אריאל קלנר: אתה אוטו-אנטישמי

עופר כסיף: אתה ניאו-נאצי

אריאל קלנר: אתה אוטו-אנטישמי

עופר כסיף: אתה חלאת המין האנושי - - -     

אריאל קלנר: אתה אוטו-אנטישמי

אריאל קלנר:  גינית את רצח משפחת די?     

עופר כסיף: מי שנגד רצח הוא אוטו-אנטישמי

אריאל קלנר: גינית את רצח משפחת די?     

עופר כסיף: אפס מאופס

עופר כסיף:  כלומניק

אריאל קלנר: גינית? גינית את רצח משפחת די?     

עופר כסיף: כלומניק

אריאל קלנר: גינית את רוצחי משפחת די?     

עופר כסיף: כלומניק

אריאל קלנר: תומך רוצחים

אריאל קלנר:  תומך רוצחים

אריאל קלנר:  אוטו-אנטישמי תומך רוצחים

עופר כסיף: - - - אתה תומך רוצחים

אריאל קלנר: אתה אוטו-אנטישמי תומך רוצחים

עופר כסיף: אתה טרוריסט בעצמך

אריאל קלנר: גינית את רוצחי משפחת די?     

עופר כסיף: חתיכת חולה גזע

עופר כסיף:  האבות הרוחניים שלך בגרמניה

עופר כסיף:  חתיכת ניאו-נאצי מכוער

אריאל קלנר: גינית את רוצחי משפחת די?     

עופר כסיף: אתה ניאו-נאצי שחוגג מוות של ילדים

אריאל קלנר: לא גינית

עופר כסיף: אנחנו לא חוגגים מוות

עופר כסיף:  אנחנו רוצים ששפיכות הדמים תפסיק

אריאל קלנר: אתה לא גינית את רוצחי משפחת די

עופר כסיף: אנחנו רוצים שאף אחד לא ימות

עופר כסיף:  לא יהודים ולא ערבים

שמחה רוטמן: די, די, די

אריאל קלנר: כן, כן, כן

אריאל קלנר:  אתה תומך רוצחים

אריאל קלנר:  אתה אוטו-אנטישמי

עופר כסיף: אתה חוגג מוות של ערבים

עופר כסיף:  אתה ניאו-נאצי

עופר כסיף:  זה מה שאתה

שמחה רוטמן: בבקשה, די

אריאל קלנר: אוטו-אנטישמי

שמחה רוטמן: גלעד, אני רוצה להגיד לך משהו

גלעד קריב: אני מתנצל לפרוטוקול

שמחה רוטמן: לפעמים אדם מכוון טילים או חצים למקום מסוים, ומייצר נזק היקפי

שמחה רוטמן:  הוא צריך לקחת אחריות גם על הנזק ההיקפי

גלעד קריב: אני מתנצל

עופר כסיף: יפה מאוד

עופר כסיף:  כמו מה שהיה שלשום

עופר כסיף:  נכון מאוד

שמחה רוטמן: ולכן אני אומר, קח אחריות

גלעד קריב: כל מה שרציתי זה רק להעלות את השאלה אם הגזיבו ללשכה הפרלמנטרית זה מהוצאות הקשר לבוחר, או גייסתם תרומה? זה מה שרציתי לשאול

קארין אלהרר: זה מהדסטארט

גלעד קריב: שתיתנו עצה, אם אני יכול לקנות גזיבו מהקשר לבוחר

שמחה רוטמן: שאילתה לשר לביטחון פנים

גלעד קריב: עכשיו שתי הערות קצרות מאוד לגופם של דברים

גלעד קריב:  האחת, צר לי שהתקבלה ההסתייגות שלך

שמחה רוטמן: שלי ושל עופר

קארין אלהרר: שאומרת מה?     

שמחה רוטמן: - - -     

גלעד קריב: צר לי

גלעד קריב:  ההשפעה שלה על החוק הזה היא לא דרמטית כי אנחנו רואים את ההיקפים

גלעד קריב:  שמענו כמה

שמחה רוטמן: נכון

שמחה רוטמן:  זה מאוד קטן

גלעד קריב: נכון

גלעד קריב:  אני מצטער על זה, מכיוון שאני חושב שיש במוסד לביטוח לאומי עיקרון נכון של פרוגרסיביות, של התחשבות בכל מיני דרכים בגובה הכנסתו של אדם

שמחה רוטמן: זה נכון, אבל פה זה כבר לידי ביטוי ב-13 משכורות

גלעד קריב: לכן היה חשוב לי לומר את זה כאן – אני חושב שאת הפרוגרסיביות הזו צריך לשמר

גלעד קריב:  בגדול, המוסד לביטוח לאומי צריך לפרוס את רשת הביטחון שלו באוריינטציה שעוזרים למי שסביר להניח שיש לו פחות עומק כלכלי

שמחה רוטמן: בסדר גמור

גלעד קריב: והערה אחרונה – עדיין לא נחה דעתי לגבי אותה סיטואציה שדיברנו בה אתמול

גלעד קריב:  מדובר במקרים קטנים

גלעד קריב:  אני יודע שיש כלים להתמודד

גלעד קריב:  אני חושב שנכון היה, בגלל צמצום המקרים, להותיר את האמירה הזאת במסגרת הכלים שיש לכם

גלעד קריב:  לא נכון לקבוע בצורה גורפת שמצב של ההשמה בתאגיד אח או בתאגיד בן או בת פוסל את העניין באופן קטגורי

גלעד קריב:  יכולתם לבחור, ולו כדי לנסות את העניין

גלעד קריב:  אתם בעצמכם מודים שאנחנו בתחילת הדרך מבחינת הניסיון המצטבר

גלעד קריב:      היה ראוי לומר, עושים את זה כך, רוצים לתקן עוד שנה, עוד שנתיים, על סמך ניסיון, אני מבקש מכם לשקול את ההסתייגות העניינית שלנו בעניין הזה

גלעד קריב:  תחזרו בחוק ההסדרים הבא, אם תראו שהשמיים נפלו עליכם בניצול לרעה

שמחה רוטמן: בסדר גמור

שמחה רוטמן:  אנחנו נעלה להצבעה את כלל ההסתייגויות של קבוצת המחנה הממלכתי וקבוצת העבודה, הם היחידים שעוד לא הצבענו עליהם

שמחה רוטמן:  מי בעד ההסתייגויות, ירים את ידו? ארבעה

שמחה רוטמן:  מי נגד? שבעה

שמחה רוטמן:  מי נמנע?     

גלעד קריב: רוויזיה

גלעד קריב: לא אושרו

שמחה רוטמן: ההסתייגויות נדחו

שמחה רוטמן:  אתה אמרת רוויזיה

שמחה רוטמן:  נצא לחמש דקות הפסקה, ונשוב ב-10:58

קריאות: למה?     

שמחה רוטמן: אני רוצה לשכנע אתכם למשוך את כל הרוויזיות ולהצביע על החוק, ונצביע על הרוויזיה אחרי המליאה

גלעד קריב: אז אני אשאיר את זה בידי חבריי, כי יש לי שאילתה דחופה ב-11:00 במליאה

שמחה רוטמן: רבותיי, חזרנו מההפסקה

שמחה רוטמן:  אנחנו ממשיכים את הדיון

שמחה רוטמן:  לאחר שהצבענו על ההסתייגויות, ואני מזכיר לכולכם שהתקבלה הסתייגות מס' 7 והסתייגות מס' 14, ההסתייגויות הזהות בנוגע לסעיף 3, הרוויזיות שהוגשו בקשר להסתייגויות נמשכו ואנחנו עוברים להצבעה על נוסח החוק כנוסח הוועדה, לאחר קבלת ההסתייגויות שהוזכרו, 7 ו-14, על פרק ה' (ביטוח לאומי), סעיפים 15(3) עד 15(5), 18 ו-20(ב) (בעניין חוק חדלות פירעון) מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג–2023

שמחה רוטמן:      משהו להוסיף לפני ההצבעה, גברתי היועצת המשפטית?     

נעמה מנחמי: רק שזה 20(ב) בכחול, אבל אצלנו זה כבר 20א(ב) כי זה פוצל מבחינת סימנים

מתן כהנא: אה, לא

מתן כהנא:  עד כאן

מתן כהנא:  זה נושא חדש

שמחה רוטמן: דיר בלאק

שמחה רוטמן:  תחזור בך מטענת נושא חדש

עופר כסיף: יש כמה נושאים חדשים

קארין אלהרר: יאללה, הצבעה

שמחה רוטמן: תודה רבה

שמחה רוטמן:  אנחנו מעלים את הצעת החוק להצבעה

שמחה רוטמן:  מי בעד, ירים את ידו? שבעה

שמחה רוטמן:  מי נגד? שלושה

שמחה רוטמן:  מי נמנע? אין נמנעים

שמחה רוטמן: אושרה

שמחה רוטמן: אני קובע כי הצעת החוק בנוסח הוועדה, בצירוף ההסתייגויות שהתקבלו, התקבלה

שמחה רוטמן:  אני מכריז רוויזיה, וההצבעה בנושא הרוויזיה תהיה 10 דקות לאחר סיום המליאה היום

עופר כסיף: בטוח שהיום?     

שמחה רוטמן: בעזרת השם

שמחה רוטמן:  תודה רבה לכל הנוכחים, לצוות, לאורחים, לכל מי שליווה אותנו לאורך הפרק, לצוות המשפטי, לכולם, להוריי שהביאוני עד הלום

שמחה רוטמן:  ישיבה זו נעולה